**Egri Főegyházmegye épületeinek energetikai felújítása!**

Kedvezményezett: Egri Főegyházmegye

Projekt címe: Egri Főegyházmegye épületeinek energetikai felújítása

Támogatás összege: 250 millió forint

Támogatás intenzitása: 100%

A projekt fizikai zárása: 2017.12.31.

Projekt azonosító száma: KEHOP-5.2.3-16-2016-00005

**Projekt bemutatása**

Az Egri Főegyházmegye a KEOP – 7.13.0/15 konstrukció keretében felmérte a leginkább leromlott állapotú épületeinek az energetikai állapotát. A projekt keretében a 10 db energetikailag leginkább fejlesztésre szoruló épületének köztük az iskola és a kollégium épületének a kiviteli terve is elkészült. Az Egri Főegyházmegye pályázatát a Nemzeti Fejlesztési Minisztérium Környezeti és Energiahatékonysági Operatív Programok Irányító Hatósága pozitív döntésével jóváhagyta és támogatja a pályázat megvalósítását. A most induló beruházás során az iskola, valamint a kollégium épületeinek energetikai korszerűsítése valósul meg. Az épületegyüttes Jászberény Város Önkormányzatának tulajdonában van, melynek az Egri Főegyházmegye a vagyonkezelője. A beruházás célja, hogy az épületegyüttes energetikai mutatói megfeleljenek a mai kor és jogszabályok előírásainak, ezzel csökkentve az épület káros anyag kibocsátását, az üzemeltetési és fenntartási költségeket, valamint csökken a fosszilis anyagok felhasználása is.

Megvalósuló fejlesztések az Iskola épületrészben:

* utólagos külső hőszigetelés
* födém hőszigetelése
* pince hőszigetelése
* külső nyílászárók cseréje, korszerűsítése
* fűtési rendszerek korszerűsítése (kazáncsere, radiátor és szelepek cseréje)
* napelemes rendszer telepítése (22 kW)

Kollégiumi épületrészben:

* utólagos külső hőszigetelés
* födém hőszigetelése
* külső nyílászárók cseréje, korszerűsítése
* fűtési rendszerek korszerűsítése (kazáncsere, radiátor és szelepek cseréje)
* napelemes rendszer telepítése (3kW)

Az épület korszerűsítése hozzájárul az oktatás és nevelés infrastrukturális környezetének javulásához, a külső hőszigetelésnek köszönhetően mindkét épület megújul, mely nagyban hozzájárul a városkép javításához az itt élők közérzetének és ezáltal az életminőségük javulásához is.

A projekt finanszírozása az Európai Unió támogatásával, Kohéziós Alap Társfinanszírozásával, a Környezeti és Energiahatékonysági Operatív Program keretén belül valósul meg.